1.

henstiller til Rådet a) i betragtning af, at et EU-område for strafferetspleje skal være baseret på respekt for de grundlæggende rettigheder, at genoptage arbejdet med beskyttelse af de grundlæggende rettigheder og navnlig hurtigt at vedtage — en ambitiøs retsakt om retsgarantier i straffesager, som er baseret på princippet om uskyldsformodning, såsom ret til en »meddelelse om rettigheder«, ret til juridisk bistand, ret til gratis juridisk bistand om nødvendigt, både før og under rettergangen, ret til at fremføre bevismateriale, ret til at blive informeret på et sprog, som den mistænkte/tiltalte kan forstå, om karakteren af og/eller årsagerne til anklagerne og/eller grundlaget for mistanken, ret til indsigt i alle relevante dokumenter på et sprog, som den mistænkte/tiltalte forstår, ret til en tolk, ret til en høring og ret til forsvar, beskyttelse af mistænkte/tiltalte, som ikke kan forstå eller følge retsforhandlingerne, minimumsstandarder for frihedsberøvelse, vilkårene herunder samt for beskyttelse af unge mistænkte/tiltalte, effektive og tilgængelige mekanismer for enkeltpersoners adgang til retsmidler, — et omfattende regelsæt, der giver ofre for kriminalitet den størst mulige beskyttelse, herunder passende erstatning og vidnebeskyttelse, især i sager om organiseret kriminalitet, — en retsakt om anerkendelse af bevismidler i straffesager, — foranstaltninger til fastsættelse af minimumsstandarder for fængselsvilkår og vilkår under frihedsberøvelse og et fælles sæt rettigheder for indsatte i EU, herunder bl.a. retten til kommunikation og konsulær bistand — foranstaltninger til at fungere som hoveddrivkraft og støtte for civilsamfundet og institutioner i deres bestræbelse på at bekæmpe mafiaer samt vedtage foranstaltninger med henblik på at vedtage et lovgivningsinstrument om konfiskation af internationale kriminelle organisationers finansielle aktiver og ejendom og om genbrug heraf til sociale formål, b) i betragtning af, at princippet om gensidig anerkendelse er hjørnestenen for det retlige samarbejde i straffesager, hurtigst muligt at vedtage de EU-retsakter, der fortsat er behov for med henblik på en fuldstændig gennemførelse af princippet, samt at sikre udvikling af tilsvarende standarder for proceduremæssige rettigheder og tilnærmelse af minimumsregler vedrørende aspekter af strafferetsplejen, c) sammen med medlemsstaterne på effektiv vis at gennemføre princippet om gensidig anerkendelse på strafferetsplejeområdet under behørig hensyntagen til de vanskeligheder, man er stødt på, og de resultater, der er opnået, i forbindelse med gennemførelsen og den daglige anvendelse af den europæiske arrestordre, og samtidig sikre at medlemsstaterne i deres anvendelse af princippet respekterer grundlæggende rettigheder og de generelle retsprincipper som fastlagt i EU-traktatens artikel 6, d) indtrængende at opfordre medlemsstaterne til at anvende proportionalitetsprincippet ved gennemførelsen af rammeafgørelsen om den europæiske arrestordre og henlede opmærksomheden på, at andre retsinstrumenter, såsom høringer ved hjælp af videokonferencer, kan vise sig at være hensigtsmæssige i specifikke tilfælde under overholdelse af med passende sikkerhedsforskrifter, e) i samarbejde med Parlamentet at gøre status over den nuværende situation med hensyn til det retlige samarbejde i straffesager i EU og herunder tage hensyn til både mangler og fremskridt, f) sammen med Kommissionen og Parlamentet at nedsætte et vismandsudvalg (jurister), der skal have til opgave at udarbejde en undersøgelse af ligheder og forskelle mellem alle medlemsstaternes strafferetlige systemer og fremsætte forslag om etablering af et EU-område for strafferetspleje, som skaber balance mellem behovene for hhv. effektivitet i straffesager og beskyttelse af individuelle rettigheder, g) sammen med Kommissionen og Parlamentet og i samarbejde med Europarådets relevante udvalg, såsom CEPEJ, og de eksisterende europæiske netværk, der beskæftiger sig med straffesager, at etablere et system til objektiv, upartisk, gennemsigtig, omfattende, horisontal og konstant overvågning og evaluering af gennemførelsen af EU's politikker og retsakter på området og af retsplejens kvalitet, effektivitet, integritet og retfærdighed, idet der også tages hensyn til, i hvor høj grad medlemsstaternes reelt gennemfører EF-Domstolens og Den Europæiske Menneskerettighedsdomstols retspraksis, efter samme model som peer-evalueringssystemet, således at der kan tilvejebringes pålidelige rapporter mindst en gang om året; evalueringssystemet bør navnlig — omfatte et evalueringsnetværk med både et politisk og et teknisk niveau, — på grundlag af en gennemgang af eksisterende evalueringssystemer fastlægge prioriteter, rækkevidde, kriterier og metoder, hvorved det skal haves for øje, at der ikke bør være tale om en teoretisk evaluering, men derimod en vurdering af konsekvenserne af EU's politikker på stedet og for den daglige forvaltning af retsplejen samt retsplejens kvalitet, effektivitet, integritet og retfærdighed, idet der også tages hensyn til, i hvor høj grad medlemsstaterne gennemfører EF-Domstolens og Den Europæiske Menneskerettighedsdomstols retspraksis, — undgå overlapninger og skabe synergi med eksisterende evalueringssystemer, — benytte en kombineret tilgang med såvel statistiske og lovgivningsmæssige oplysninger som vurdering af anvendelsen af EU-instrumenter på stedet, — indsamle sammenlignelige data og så vidt muligt tage bestik af allerede tilgængelige data, — involvere Parlamentet tæt i evalueringssystemet, både på det politiske og det tekniske plan, h) sammen med Kommissionen og Parlamentet at gøre status over den nuværende situation med hensyn til uddannelse af dommere og anklagere i EU, herunder mangler og behov, og straks træffe foranstaltninger, idet enhver unødvendig form for dobbeltarbejde undgås, med henblik på at fremme tilvejebringelsen af en ægte EU-retskultur gennem oprettelse af et europæisk retsakademi for dommere, anklagere, forsvarsadvokater og andre personer, der er involveret i retsplejen, en retskultur, som bør — opbygges med udgangspunkt i det eksisterende europæiske net for retlig uddannelse og på sigt udvikles til et EU-institut, der er forbundet med eksisterende agenturer og har en solid og hensigtsmæssig struktur, inden for hvis rammer de nationale retsakademier, retlige netværk og andre organisationer, som f.eks. Det Europæiske Retsakademi og organisationer, der beskæftiger sig med retten til forsvar, bør spille en fremtrædende rolle og Kommissionen bør medvirke, — forvalte og videreudvikle udvekslingsprogrammet for retslige myndigheder, — fastlægge fælles læseplaner for uddannelse af dommere og anklagere, der sikrer, at den europæiske dimension indgår i behørigt omfang på de forskellige retlige områder, — tilbyde både grundlæggende uddannelse og videreuddannelse af europæiske dommere, anklagere og forsvarsadvokater på et frivilligt grundlag, — styrke sprogkundskaberne hos retslige myndigheder, advokater og andre involverede parter, — tilbyde sådan uddannelse også til kandidatlande og andre lande, som EU har indgået samarbejds- og partnerskabsaftaler med, i) indtrængende at opfordre medlemsstaterne til hurtigst muligt fuldt ud at gennemføre Rådets afgørelse om styrkelse af Eurojust og om ændring af Rådets afgørelse 2002/187/RIA (5613/2008) (18) og til at opfordre de nationale myndigheder til at inddrage Eurojust i de tidlige faser af samarbejdsprocedurerne, til at opgive den modvilje mod at dele oplysninger og samarbejde fuldt ud, der er blevet udvist på nationalt plan, og til at inddrage Parlamentet fuldt ud sammen med Kommissionen og Eurojust i det kommende arbejde med henblik på en korrekt gennemførelse af afgørelsen om oprettelse af Eurojust, j) at opstille en plan for gennemførelsen af den ovennævnte afgørelse, navnlig for så vidt angår Eurojusts beføjelser til — at bilægge konflikter om jurisdiktion, — at foretage efterforskning og rejse tiltale, k) at tage skridt til, at der hvert år offentliggøres en omfattende rapport om kriminalitet i EU, der sammenfatter rapporter vedrørende specifikke områder, såsom trusselsvurderingen af organiseret kriminalitet (OCTA), Eurojusts årsberetning, etc., l) at opfordre medlemsstaterne til at arbejde videre på Den Tjekkiske Republiks, Republikken Polens, Republikken Sloveniens, Den Slovakiske Republiks og Kongeriget Sveriges initiativ med henblik på vedtagelse af Rådets rammeafgørelse om forebyggelse og bilæggelse af konflikter om jurisdiktion i straffesager (5208/2009) under hensyntagen til den mistænktes eller tiltaltes ret til at blive oplyst om og inddraget i alle faser af processen for valg af jurisdiktion i straffesager samt til at høre Parlamentet igen på baggrund af de fremskridt, Rådet har gjort i sine forhandlinger, m) i tilstrækkelig grad at være opmærksom på fordelene ved ny teknologi for at sikre et højt niveau med hensyn til offentlig sikkerhed samt at udnytte internettets potentiale med hensyn til udbredelse af oplysninger fuldt ud, at styrke det nyoprettede »retsforums« rolle, at fremme udviklingen af nye læremetoder (e-læring) og at indsamle og dele data ved at opdatere og styrke eksisterende databaser som f.eks. toldvæsenernes databaser, der er af afgørende betydning for bekæmpelsen af smugleri og menneskehandel, og samtidig at sikre overholdelse af grundlæggende rettigheder og navnlig et højt niveau af beskyttelse af enkeltpersoners privatliv med hensyn til behandling af personoplysninger inden for rammerne af politisamarbejde og retligt samarbejde i straffesager;